INNKALLING

|  |  |
| --- | --- |
| **Råd:** | Hobøl og Tomter menighetsråd |
| **Møtedato:** | 08.10.2020 |
| **Møtetid:** | 18.00 – 20.00 |
| **Møtested:** | **Kirkestallen, Hobøl Kirke** |

**Til stede:**

**Sogneprest Svein F Elgvin, Pernille B Lemming, Svanhild Garsjø, Helge S Mathisen, Yngve Haga, Asbjørn Moen, Synnøve A Kowalczyk**

**Forfall:**

**Berit K Dingstad, Jan S Mathisen, Ane F. Risan, Truls M Melvær, Bjørn Brustugun (kirkeverge) og Gunnlaug Brenne.**

**Sak 39/20 utgår.**

Sak 40/20

**Godkjenning av møtebok fra forrige møte og godkj. av innkalling til dagens møte.**

Innkalling godkjent, sak 39/20 utgår - pga feil i nummerering.

Sak 36/20:

**Sarmite fikk blomst hjem da hun ikke ønsket avslutning på en gudstjeneste.**

Godkjent av menighetsrådet.

**Sak 38/20 fra forrige møte utsettes da Åshild ikke kan komme på møtet.**

Sak 41/20

**Nytt fra utvalg / komitéer:**

1. **Diakoniutvalget**
   1. Utvalget best år av Beate Bratlie, Borghild Ånderå og Jan Mathisen, men har ikke hatt aktivitet i år.
2. **Gudstjenesteutvalget.**
   * 1. Fire stykker i utvalget, Tove Halset, Arne Digernes, Øyvind Meling og sokneprest/organist. Se ellers sak 43/20
3. **Trosopplæringsutvalget**
   1. Konfirmasjonsgudstjenester de to neste helger, fotografering ble gjort innendørs pga årstid. Mye av arbeidet i trosopplæringsutvalget er dessverre avlyst pga korona. Det er f.eks. bestemt at man ikke kan ha overnatting i kirken.
4. **Menighetsbladet, info om «Kime» v/Helge**
   1. Første nummer er i postkassene nå, Nytt nummer på gang. Svært gode tilbakemeldinger på bladet fra menighetsrådet. Redaksjonen kunne gjerne ønske mer engasjement fra de andre menighetene.
5. **Oppussing av kirkestallen**
   1. Komiteen har avtalt befaring 21/10 med Jan Olav Løken
6. **Musikk/ kor**
   1. Korsamling ved organist Ansgar Beste til helge. Bra opplegg!
   2. Ønske om å diskutere mulighet for nytt orgel i Tomter kirke. Tas opp som sak på neste menighetsrådsmøte.
   3. Liste over personer som kan bidra musikalsk ved gudstjenestene.

Sak 42/20

**Nytt fra IØKF v/Jan**

Indre Østfold kirkelige fellesråd.

1. Det er nå underskrevet samarbeids- og tjenesteytingsavtale med kommunen.
2. Mulig å samle 200 til arrangementer fra 1/10-2020 – følge samme prinsipp som begravelser. Trolig er det da en grense på ca 80 i Hobøl.
3. KA har forespurt fellesrådet om å bli med i et kartleggingsprosjekt av sammenslåingsfellesrådene.
4. Prestene flyttes til bøndenes hus, sammen med avd for kirkefag, samtidig som det jobbes med utbyggingsplaner for administrasjonen ved Askim kirke.
5. Nærmer oss høytid/jul og allehelgen. Viktig at kirken bruker muligheten til å sette sitt preg på høytidene. Viktigere enn noensinne.
6. Det mangler en prostiprest i vårt prosti (Hobøl/Spydeberg/Skiptvet)
7. Høringer: Det var usikkerhet rundt om høringene kommer frem til menighetsrådene, selv om disse er tilgjengelige på kirken.no. Ute nå er for eksempel høringer om kirkedemokrati og frivillighet.
8. Den norske kirke totalt har registrert 2.5 mill minutter med strømming av video fra mars til aug 2020. Det samme har Indre Østfold - menighetene, og det jobbes med å videreføre dette. Det er vedtatt å produseres og sendes én gudstjeneste hver 14.dag. Man når mange fler ved å produsere og sende disse gudstjenestene.
   1. Innspill fra Tomter/Hobøl om å også lage noe spesielt rettet for barn. («Digital søndagsskole»).
9. Åshild Moen-Arnesen frikjøpes 15% fra sin stilling som kateket i Hobøl og Tomter. Fellesrådet understreker at dette ikke skal gå utover menigheten.
10. Signaler fra kommunen om at vi får beholde samme overføringer for 2021 som 2020 (Uten lønnsøkninger)

Sak 43/20

**Søke om utsettelse ang. justert gudstjenesteordning. Frist 09.10.**

Menighetsrådet vedtar at man søker om utsettelse av justert gudstjenesteforordning til 1/3-2021. Frem til dette vil Sokneprest/organist forsøke ulike modeller med menigheten for å lande en god løsning både på liturgi og type gudstjenester. Rådet ønsker ulike kveldsgudstjenester (F.eks Taizé) for å få litt variasjon. Forslag på to kveldsgudstjenester per semester.

Sak 44/20

**Gudstjenestelista. MR ansvar for fordeling av frivillige. Hvordan løser vi dette?**

**I de fleste andre menighetene er det gudstjenesteutvalget som gjør denne jobben.**

Svein informerte om at denne listen nå er tilgjengelig i LabOra, og at dette kan effektivisere administreringen av listen. Rådet oppfordrer gudstjenesteutvalget om å koordinere denne listen. Det ble også snakket løst om hva vi gjør med gudstjenestene i påsken og i andre høytider, om vi skal fortsette med å ha de på samme sted i påskehøytiden, og om vi skal ha gudstjenester 2.påske- og pinsedag.

Diskusjon omkring mulighet for å ha påmelding på gudstjenester med koronarestriksjoner. Viktig å ha en god plan for dette nå som høytiden kommer. Forslag på å prøve dette julaften.

Sak 45/20

**Orientering, innspill v/ Svein:**

* Kirkekaffe, hvordan løser vi dette praktisk i disse tider?
  + Så lenge smittevernregler opprettholdes tenker menighetsrådet det er ok.
* Allehelgensdag. Arrangement 27.10.
  + To minnegudstjenester satt opp.
* Prosesjonslys kjøpes inn? Ønske om lysglobe i Tomter kirke.
  + Svein henter inn priser på prosesjonslys og lysglobe og legger frem på neste møte.
* Forbedring av rommet som bl.a. brukes av dåpsfølget i Tomter kirke.
  + Menighetsrådet enig i idéen – følges opp neste møte.

Sak 46/20

**EVENTUELT**

* Pernille uttrykte bekymring for at folk ikke får kontakt med kirkekontoret når de kommer til kirken.
  + Menighetsrådet oppfordrer fellesrådet til å sette opp skikkelige skilt på kirkegårdene, med god kontaktinformasjon på hvem man kan kontakte for de ulike tjenestene. (Eks: dåp, gravferd, bryllup og kirkegårdsarbeid)
* Åsa har dessverre sagt opp kirketjenerjobben.